CELEX: 62021TN0409
Language: el
Date: 2021-07-09 00:00:00
Title: Υπόθεση T-409/21: Προσφυγή της 9ης Ιουλίου 2021 — Γερμανία κατά Επιτροπής

13.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 368/28
            
         
      Προσφυγή της 9ης Ιουλίου 2021 — Γερμανία κατά Επιτροπής
      (Υπόθεση T-409/21)
      (2021/C 368/44)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Ομοσπονδιακή Δημοκρατία της Γερμανίας (εκπρόσωποι: J. Möller και R. Kanitz)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Ευρωπαϊκής Επιτροπής της 3ης Ιουνίου 2021 σχετικά με την κρατική ενίσχυση SA.56826 (2020/N) — Germany — 2020 reform of support for cogeneration και την κρατική ενίσχυση SA.53308 (2019/N) — Germany — Change of support to existing CHP plants (άρθρο 13 του KWKG), κατά το μέρος που με αυτήν διαπιστώνεται ότι
                  
                              α)
                           
                           
                              η προώθηση της παραγωγής ηλεκτρικής ενέργειας από συμπαραγωγή σε νέες, εκσυγχρονισμένες και ανακαινισμένες εγκαταστάσεις υψηλής απόδοσης,
                           
                        
                              β)
                           
                           
                              η προώθηση των ενεργειακά αποδοτικών δικτύων θέρμανσης και ψύξης,
                           
                        
                              γ)
                           
                           
                              η προώθηση των εγκαταστάσεων αποθήκευσης θερμότητας και ψύξης,
                           
                        
                              δ)
                           
                           
                              η προώθηση της παραγωγής ηλεκτρικής ενέργειας από συμπαραγωγή σε υφιστάμενες εγκαταστάσεις συμπαραγωγής υψηλής απόδοσης, τροφοδοτούμενες με φυσικό αέριο, στον τομέα της τηλεθέρμανσης και
                           
                        
                              ε)
                           
                           
                              η μειωμένη εισφορά βάσει του KWKG για τους παραγωγούς υδρογόνου
                              συνιστούν κρατικές ενισχύσεις κατά τον KWKG 2020 και
                           
                        
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει έναν λόγο ακυρώσεως. Η Ευρωπαϊκή Επιτροπή υπέπεσε σε νομικό σφάλμα κατά την ερμηνεία και την εφαρμογή του άρθρου 107, παράγραφος 1, ΣΛΕΕ, καθόσον διαπίστωσε ότι οι επιχειρήσεις τις οποίες αφορούσε το κοινοποιηθέν μέτρο έλαβαν κρατικές ενισχύσεις ή ενισχύσεις χορηγούμενες με κρατικούς πόρους. Συναφώς, πρώτον, η Ευρωπαϊκή Επιτροπή έκρινε εσφαλμένως ότι απλώς και μόνον ο φορολογικός χαρακτήρας μιας εισφοράς υποδηλώνει ότι οι χορηγηθέντες πόροι είναι κρατικοί κατά την έννοια του άρθρου 107, παράγραφος 1, ΣΛΕΕ. Δεύτερον, η Ευρωπαϊκή Επιτροπή έκρινε εσφαλμένως ότι η εισφορά που προβλέπεται στον Gesetz für die Erhaltung, die Modernisierung und den Ausbau der Kraft-Wärme-Kopplung 2020 [νόμο του 2020 για τη διατήρηση, τον εκσυγχρονισμό και την ανάπτυξη της συμπαραγωγής ηλεκτρικής ενέργειας και θερμότητας (Kräfte-Wärme-Kopplungsgesetz, KWKG)] (εισφορά KWKG) αποτελεί φόρο κατά την έννοια της νομολογίας του Δικαστηρίου της Ευρωπαϊκής Ένωσης. Τρίτον, η Ευρωπαϊκή Επιτροπή έκρινε εσφαλμένως ότι οι ληφθέντες από τους διαχειριστές συστημάτων μεταφοράς πόροι τελούσαν υπό κρατικό έλεγχο και, επομένως, βρίσκονταν στη διάθεση του κράτους.